మెగా అభిమానులు తలెత్తుకునేలా చేస్తా- వరుణ్ తేజ్
Highlights
హైదరాబాద్ లో గ్రాండ్ గా ఫిదా ఆడియో రిలీజ్ 
ఫిదా ఆడియో వేడుకలో వరుణ్ తేజ్ ఎమోషనల్ స్పీచ్
మెగా అభిమానులు తలెత్తుకునేలా సినిమాలు తీస్తానన్న వరుణ్
వరుణ్ తేజ్ హీరోగా శేఖర్ కమ్ముల దర్శకత్వంలో దిల్ రాజు నిర్మించిన ఫిదా చిత్రం ఆడియో రిలీజ్ వేడుక  సంద‌ర్భంగా వరుణ్ తేజ్ మాట్లాడిన ఎమోషనల్ స్పీచ్ ఆకట్టుకుంది. సినిమాకు సంబంధించి వివరాలతో పాటు... నేను తడబడుతున్నాను అనుకుంటూనే.. మెగా ఫ్యామిలీ గురించి ఆయన ఫీలింగ్స్ అన్నీ చెప్పేశాడు వరుణ్ తేజ్.
 
‘మామూలుగా మా ఆడియో ఫంక్షన్లు అంటే డాడీ, బాబాయ్, చరణ్, బన్నీ ఇలా ఎవరో ఒకరు వస్తారు. ఈ ఫంక్షన్ వరకు మాత్రం మా క్రూతో మాత్రమే చేయాలని అనుకున్నాం. వాళ్లెవరూ రాకున్నా అభిమానులంతా వచ్చి పెద్ద సపోర్టు ఇస్తున్నందుకు థాంక్స్. మా పెద్దనాన్న గారి అభిమానుల నుండి, బాబాయ్ అభిమానుల నుండి చాలా ఫీడ్ బ్యాక్ వస్తుంటుంది. రెండు మూడు చోట్ల తప్పటడుగులు వేశాను. ఇప్పటి నుండి మంచి సినిమాలు చేస్తానని ప్రామిస్ చేస్తున్నాను. మీరంతా తలెత్తుకునేలా చేస్తాను అని వరుణ్ తేజ్ అన్నారు.
 
నేను ఇక్కడ ఈ రోజు నిలబడటానికి కారణం ఇన్స్‌పిరేషన్ కలింగింది ఒకే వ్యక్తి వల్ల... అది మా మెగాస్టార్ చిరంజీవి వల్లే. కళ్యాణ్ బాబాయ్ సినిమాల్లోకి రాక ముందు నుండే నాకు పెద్దనాన్నే ఫస్ట్ ఇన్స్‌పిరేషన్. ఆ తర్వాత కళ్యాణ్ బాబాయ్ అని వరుణ్ తేజ్ తెలిపారు.
శేఖర్ కమ్ములగారు స్టోరీ చెప్పిన తర్వాత ఈ సినిమాలో హీరోయిన్ పవన్ కళ్యాణ్ ఫ్యాన్ అన్నారు. సార్ నాకు నచ్చలేదు అని వెంటనే చెప్పాను. ఎందుకంటే నేను కదా పవన్ కళ్యాణ్ ఫ్యాన్. కానీ ఈ సినిమాలో ఆమె చెప్తేనే బావుంటుందని రియలైజ్ అయ్యాను. ఈ సినిమాలో బాబాయ్ డైలాగులు రెండు మూడు చోట్ల ఉంటాయి, మీ అందరికీ నచ్చుతాయి.... అని వరుణ్ తేజ్ తెలిపారు.
మా ‘ఫిదా' సినిమాలో చాలా మంచి ఎమోషన్స్ ఉంటాయి. మీ ఫ్యామిలీతో, గర్ల్ ఫ్రెండుతో వెళ్లి హ్యాపీగా ఎంజాయ్ చేయొచ్చు. మంచి ఫోటోగ్రఫీ, మ్యూజిక్ ఇలా అన్నీ బావుంటాయి. ఈ సినిమా మీ అందరి ముందుకు జులై 21న వస్తోంది. అందరికీ నచ్చుతుందనే నమ్మకం ఉంది.... అని వరుణ్ తేజ్ తెలిపారు.
 
ఇక చివరగా వరుణ్ తేజ్ సర్ ప్రైజ్ ఇచ్చాడు. పవర్ స్టార్ పవన్ కళ్యాణ్ ఎప్పుడు స్పీచ్ ఇచ్చినా చివరకు జై హింద్ అంటూ ముగిస్తారు. ఇపుడు వరుణ్ తేజ్ కూడా బాబాయ్ స్టైల్ లో జై హింద్ అని చెప్పడం గమనార్హం. దీన్ని బట్టి వరుణ్ తేజ్ కొన్ని విషయాల్లో బాబాయ్‌ని ఫాలో అవుతున్నట్లు స్పష్టమవుతోంది.
Last Updated 25, Mar 2018, 11:58 PM IST